AIŠKINAMASIS RAŠTAS

Dėl Molėtų rajono savivaldybės garbės piliečio vardo suteikimo

1. **Parengto tarybos sprendimo projekto tikslai ir uždaviniai**

Sprendimo tikslas - pagerbti Molėtų rajono savivaldybei nusipelniusį asmenį.

Molėtų rajono savivaldybė gavo Molėtų vaikų ir jaunimo pilietinio ir tautinio ugdymo klubo „Mes – gimnazistai“ 2015-12-28 siūlymą suteikti Molėtų rajono savivaldybės garbės piliečio vardą kompozitoriui, pedagogui, muzikologui, profesoriui Vaclovui Paketūrui - už nuopelnus Lietuvos Respublikos ir Molėtų krašto labui meno, švietimo, kultūros ir visuomeninėje srityse (pridedama).

Molėtų rajono savivaldybės garbės piliečio vardo teikimo nuostatai nustato, kad sprendimas suteikti Molėtų rajono savivaldybės garbės piliečio vardą priimamas Savivaldybės tarybos posėdyje dalyvaujančių Tarybos narių balsų dauguma.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 str. 2 d. 45 p.

Molėtų rajono savivaldybės garbės piliečio vardo teikimo nuostatai, patvirtinti Molėtų rajono savivaldybės tarybos 2013 metų rugpjūčio 22 d. sprendimu Nr. B1-127 „Dėl Molėtų rajono savivaldybės garbės piliečio vardo, padėkos ženklo ir padėkos rašto teikimo nuostatų patvirtinimo“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – pagerbtas asmuo, nusipelnęs Molėtų rajono savivaldybei.

Neigiamos pasekmės - nenumatoma.

**4. Priemonės sprendimui įgyvendinti**

Įteikti apdovanojimą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Reprezentacinės lėšos.

**6. Vykdytojai, įvykdymo terminai**

Meras įteikia apdovanojimą Molėtų rajono savivaldybės garbės piliečiui 2016-03-11, Lietuvos nepriklausomybės atkūrimo dienos minėjimo renginyje.

Parengė

Viešųjų ryšių ir informatikos skyriaus vedėjas

Vladimiras Suchodumcevas